

VLADA REPUBLIKE HRVATSKE

Zagreb, 31. siječnja 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo zdravstva  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o donošenju Akcijskog plana za provedbu Nacionalnog strateškog okvira protiv raka do 2030., za razdoblje do 2025.  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIJEDLOG**

Na temelju članka 1. stavka 2. i članka 31. stavka 2. Zakona o Vladi Republike Hrvatske („Narodne novine“, broj 150/11, 119/14, 93/16, 116/18 i 80/22), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_ 2024. godine donijela

**ODLUKU**

**o donošenju Akcijskog plana za provedbu Nacionalnog strateškog okvira protiv raka do 2030., za razdoblje do 2025.**

**I.**

Donosi se Akcijski plan za provedbu Nacionalnog strateškog okvira protiv raka do 2030., za razdoblje do 2025., u tekstu koji je dostavilo Ministarstvo zdravstva aktom, KLASA: \_\_\_\_\_\_\_\_\_\_\_, URBROJA: \_\_\_\_\_\_\_\_\_\_\_\_\_ od \_\_\_\_\_\_\_\_\_\_\_ godine.

**II.**

Zadužuje se Ministarstvo zdravstva da o ovoj Odluci izvijesti nositelje mjera iz Akcijskog plana iz točke I. ove Odluke.

**III.**

Zadužuje se Ministarstvo zdravstva da Akcijski plan iz točke I. ove Odluke objavi na svojim mrežnim stranicama.

**IV.**

 Ova Odluka stupa na snagu danom donošenja.

KLASA:

URBROJ:

Zagreb,

 Predsjednik

mr. sc. Andrej Plenković

**OBRAZLOŽENJE**

Rak je vodeći javnozdravstveni problem u Republici Hrvatskoj. Maligne bolesti su kompleksan problem, kako iz kliničke tako i iz javnozdravstvene perspektive. U posljednjih 5 godina godišnje se u prosjeku dijagnosticira 25.000 slučajeva invazivnog raka; 13.500 kod muškaraca te 11.500 kod žena. Procjenjuje se da u Republici Hrvatskoj živi 170.000 osoba koje su bolovale ili boluju od raka.

U svrhu provedbe prioriteta, mjera i aktivnosti utvrđenih Nacionalnim strateškim okvirom protiv raka do 2030. izrađen je Akcijski plan za provedbu Nacionalnog strateškog okvira protiv raka do 2030., za razdoblje do 2025. (u daljnjem tekstu: Akcijski plan). Akcijski plan ima tri prioritetna područja: doprinos smanjenju pojavnosti raka promicanjem zdravih životnih navika i učinkovitija provedba nacionalnih preventivnih programa, uspostava sustava optimalnog praćenja i kontrole podataka o onkološkim pacijentima, doprinos smanjenju smrtnosti od raka te produljenje i povećanje kvalitete života oboljelih od raka. Planirane mjere i aktivnosti obuhvaćaju primarnu prevencija, sekundarnu prevenciju, dijagnostiku, liječenje, posebna područja onkologije, palijativnu skrb, edukaciju, istraživanje, nacionalnu onkološku mrežu i bazu podataka te područje praćenja i izvješćivanja.

Planirane aktivnosti uključuju interdisciplinarni rad stručnjaka iz različitih sektora i djelatnosti kao i predstavnika tijela državne uprave uz doprinos udruga bolesnika kako bi se kroz zajedničke intervencije doprinijelo pozitivnim iskoracima na području malignih bolesti. Akcijski plan donosi multidisciplinarni, integrirani i znanstveno utemeljeni pristup čime će se osigurati provedba javnih politika na području raka i ostvarenje njenih ishoda tijekom naredne dvije godine provedbe.

Sredstva za provedbu Akcijskog plana osigurana su u Državnom proračunu Republike Hrvatske na pozicijama tijela državne uprave nadležnim za provođenje mjera i aktivnosti.

Stoga se predlaže Vladi Republike Hrvatske donošenje ovoga Akcijskog plana.